stanford-oval/wikipedia huggingface dataset:
דרן ויליאמס
סטטיסטיקת קריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2007 | יוטה | 17 | 17 | 38.6 | 0.452 | 0.333 | 0.790 | 4.3 | 8.6 | 1.5 | 0.2 | 19.2 |
| 2008 | יוטה | 12 | 12 | 42.8 | 0.492 | 0.500 | 0.773 | 3.6 | 10.0 | 0.6 | 0.3 | 21.6 |
| 2009 | יוטה | 5 | 5 | 42.2 | 0.414 | 0.360 | 0.829 | 3.8 | 10.8 | 1.8 | 0.4 | 20.2 |
| 2010 | יוטה | 10 | 10 | 39.8 | 0.450 | 0.392 | 0.802 | 2.7 | 10.2 | 1.0 | 0.4 | 24.3 |
| 2013 | ברוקלין | 7 | 7 | 41.7 | 0.425 | 0.395 | 0.822 | 3.1 | 8.4 | 1.0 | 0.6 | 20.6 |
| 2014 | ברוקלין | 12 | 12 | 35.7 | 0.395 | 0.340 | 0.800 | 3.2 | 5.8 | 1.1 | 0.2 | 14.5 |
| 2015 | ברוקלין | 6 | 6 | 32.0 | 0.391 | 0.423 | 0.857 | 6.2 | 5.5 | 1.3 | 0.0 | 11.8 |
| 2016 | דאלאס | 3 | 3 | 16.3 | 0.333 | 0.429 | 0.000 | 0.7 | 2.7 | 0.3 | 0.0 | 5.0 |
| 2017 | קליבלנד | 18 | 0 | 14.6 | 0.438 | 0.387 | 0.909 | 1.3 | 2.1 | 0.6 | 0.1 | 4.3 |

| קריירה |  | 90 | 72 | 33.4 | 0.438 | 0.393 | 0.801 | 3.2 | 7.0 | 1.0 | 0.2 | 15.7 |
הערות שוליים

↑  Stephen Sheehan, The Brooklyn Nets Paid Deron Williams $15,000 a Day to Never Play For Them Again, Sportscasting | Pure Sports, ‏2020-06-30 (באנגלית אמריקאית)
↑  Deron Williams career stats באתר NBA.com
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
| נבחרת ארצות הברית – האלופה האולימפית - בייג'ינג (2008) |
| --- | --- | --- |
|  1  •  2  •  3  •  4 קרלוס בוזר •  5 ג'ייסון קיד •  6 לברון ג'יימס •  7 דרן ויליאמס •  8 מייקל רד •  9 דוויין וייד •  10 קובי בראיינט •   11 דווייט הווארד •  12 כריס בוש • 13 כריס פול •  14 טיישון פרינס • 15 כרמלו אנתוני • מאמן: מייק ששבסקי |  1  •  2  •  3  •  4 קרלוס בוזר •  5 ג'ייסון קיד •  6 לברון ג'יימס •  7 דרן ויליאמס •  8 מייקל רד •  9 דוויין וייד •  10 קובי בראיינט •   11 דווייט הווארד •  12 כריס בוש • 13 כריס פול •  14 טיישון פרינס • 15 כרמלו אנתוני • מאמן: מייק ששבסקי | ארצות הברית |
| נבחרת ארצות הברית – האלופה האולימפית - לונדון (2012) |
| --- | --- | --- |
|  1  •  2  •  3  •  4 צ'נדלר •  5 דוראנט •  6 ג'יימס •  7 וסטברוק •  8 ויליאמס •  9 איגודלה •  10 בראיינט •   11 לאב •  12 הארדן • 13 פול •  14 דייוויס • 15 אנתוני • מאמן: ששבסקי |  1  •  2  •  3  •  4 צ'נדלר •  5 דוראנט •  6 ג'יימס •  7 וסטברוק •  8 ויליאמס •  9 איגודלה •  10 בראיינט •   11 לאב •  12 הארדן • 13 פול •  14 דייוויס • 15 אנתוני • מאמן: ששבסקי | ארצות הברית |
היטל פולר

מפת פולר מושטחת לעשרימון כשחלקי הארץ עוקבים זה לזה
צורת העשרימון עליה מבוצע ההיטל לפני פריסתו
היטל פולר או מפת פולר (Fuller map) או מפת דימקסיון (Dymaxion map) הוא מפת עולם בצורת היטל של כדור הארץ על שטחו של פאון. רוב שטח הפאון שומר על הפרופורציונליות שקיימת על פני הכדור. בכל פאה נמצא אזור ימי או יבשתי נרחב שצורתו וגודלו היחסי נשמרים. את הפאות ניתן לפתוח לצורות מישוריות שונות המאופיינות בקיטועים רבים כך שלמפה המתקבלת אין כיווני מעלה-מטה. בניגוד להיטלים אחרים, הוא נועד לייצג את כדור הארץ בשלמותו בלבד.
את המפה המציא על האדריכל והפילוסוף האמריקאי ריצ'רד באקמינסטר פולר, מפתח הכיפה הגאודזית. היא פורסמה לראשונה ב-1 במרץ 1943 בכתב העת לייף כהיטל על קובוקטהדרון. המאמר שנקרא "עולם הדימקסיון של ר. באקמינסטר פולר" כלל דוגמאות וביניהן אחת לגזירה עם הוראות להכנת גלובוס, או מפה שטוחה המסודרת כרצון המכין כדי להאיר אספקטים מסוימים בגאוגרפיה. המפה נרשמה כפטנט ב-1946. ב-1954 יצר פולר גרסה עם היטל על עשרימון שפאותיו שונו מעט באופן שווה. גרסה זו כונתה בפי פולר 'מפת עולם אוויר-אוקיינוס' (The AirOcean World Map) והיטל פולר מזוהה היום בעיקר איתה. 'השם 'דימקסיון', ראשי תיבות של 'דינאמיות מקסימום מתח' (dynamic maximum tension), ניתן על ידי פולר למספר המצאות שונות: בית דימקסיון, מכונית דימקסיון, שנת דימקסיון ויומן דימקסיון בו רשם פולר את קורותיו.
תכונות

תכונה מובהקת של היטל פולר היא מתן גמישות בייצוג כדור הארץ על מישור. בהרכבה אחת שלו כל האוקיינוסים ניראים כרצף אחד מוקף יבשה. בהרכבה אחרת שלו היבשות מצורפות זו אחר זו. ב"קילוף" אחר של העשרימון ניתן לייצג את כל היבשות כאי מרכזי באוקיינוס יחיד. בכך מודגשת היחסיות שבנקודת המבט.
פולר טען שיתרון נוסף של המפה הוא העדר הטיה תרבותית היות שהצפון איננו למעלה והדרום אינו למטה (יצוין שקיימות מפות, בעיקר במספר מדינות בחצי הכדור הדרומי, בו הדרום נמצא למעלה). במקום מושגי מעלה / מטה וצפון / דרום, הציע פולר את הכיוונים 'פנים' ו 'חוץ' כנקודות לעבר מרכז הגרביטציה של כדור הארץ או ממנו בהתאמה.
לדברי פולר, בהשוואה להיטל מרקטור, המפה מעוותת פחות את הגודל היחסי של אזור נתון ובהשוואה להיטל גל-פטרס, היא מעוותת פחות את צורתו של אותו אזור. כלומר בניגוד לרוב ההיטלים בהם עיוות קטן יותר בצורה גורר עיוות גדול יותר בגודל היחסי ולהפך, היטל פולר מצמצם את העיוות בשניהם.
צלעות המשולש של כל פאה בעשרימון תואמות חלק ממעגל גדול על כדור הארץ. ככל שנתקדם למרכז כל משולש, המרחק היחסי בין שתי נקודות שעל כדור הארץ יצטמצם. כלומר מרחק זהה על כדור הארץ ייראה על הפאה גדול יותר אם הוא קרוב לצלעות וקטן יותר אם הוא קרוב למרכז. מאפיין זה מבדיל את מפת פולר מהיטל גנומוני המקובל במפות עולם. בהיטל כזה ככל שמתרחקים מנקודת המרכז שעל הישר, מרחקים זהים על כודר הארץ ייראו גדולים יותר.
המפה כהשראה

ב-1967 צייר ג'ספר ג'ונס מפה "מבוססת על דימקסיון עולם אוויר-ים של באקמינסטר פולר" המופיעה במוזיאון לודוויג בקלן.
ב-2013 לרגל 70 שנה לפרסום מפת דימקסיון בעיתון לייף, הכריז מכון באקמינסטר פולר על תחרות "DYMAX REDUX" בין מעצבים גרפיים ואומנים ויזואליים לשימושים חדשים במפת פולר. יותר מ 300 הצעות מ 42 מדינות התקבלו.
דוגמאות נוספות
דוגמה לשימוש במפה לתיאור נדידת האדם הקדמון לפי מיטוכונדריה של גנטיקה של אוכלוסיות (המספרים הם באלפי שנה לפני זמננו)
מפת פולר עם מחוון טיסו למדידת העיוות
הערות שוליים

↑  ארכיון 'לייף' של גוגל עמ' 41–55 Time Inc, LIFE, Time Inc, 1943-03-01. (באנגלית)
↑  פטנט US מספר 2393676
↑  המכון רשת אנרגיה גלובלית FAQ לגבי מפת פולר
↑  התמונה במוזיאון לודוויג, קלן Kulturelles Erbe Köln: Johns, Jasper, Map (Weltkarte), www.kulturelles-erbe-koeln.de
↑  שבע מהמפות בתחרות 7 Brilliant Reinventions of Buckminster Fuller's Dymaxion Map, Gizmodo, ‏2013-07-22 (באנגלית)
↑  מאמר על התחרות באתר BFI המכון של באקמינטר פולר Dymax Redux Exhibition On View Now!, Buckminster Fuller Institute, ‏2014-10-27 (באנגלית אמריקאית)
| --- | --- |
בקרת זהויות :  NLI: 987007553163105171  LCCN: sh85052288 
רשת עשרימון זו מראה את האוקיאנויסים המקיפים את אנטארקטיקה
מפת פולר עם חלקי ארץ צמודים זה לזה
המחשת ההיטל הגנומוני. ככל שמתרחקים מנקודת האמצע, המרחקים על משטח הנייר גדלים
המנון איי בהאמה

| --- | --- |
 מדינה:  איי בהאמה איי בהאמה
 שפה:  אנגלית
 לחן:  טימותי גיבסון
 תאריך מעמד רשמי:  1973
 ‏האזנהקובץ:March On Bahamaland instrumental.ogg‏Ⓘ‏
 
המשיכי לצעוד, ארץ הבהאמה (באנגלית March On, Bahamaland) הוא ההמנון הלאומי של איי בהאמה. ההמנון הולחן על ידי טימותי גיבסון ואומץ רשמית בשנת 1973.
מילות השיר

| תרגום לעברית | אנגלית |
| --- | --- |
הרימי את ראשך לשמש העולה, ארץ הבהאמה;  המשיכי לצעוד אל התהילה, דגלייך הבוהקים מתנוססים אל על.  ראי כיצד העולם מציין את דרך התנהגותך!  הישבעי להצטיין באמצעות אהבה ואחדות.    בעודך ממשיכה קדימה, צעדי יחד למטרה משותפת נעלה יותר;  התייצבי אל מול השמש, על אף שמזג האוויר מסתיר את השרטון הרחב והבוגדני.    הרימי את ראשך לשמש העולה, ארץ הבהאמה,  עד שהדרך שעברת תוביל אותך לאלוהייך, המשיכי לצעוד, ארץ הבהאמה.: Lift up your head to the rising sun, Bahamaland;  March on to glory your bright banners waving high.  See how the world marks the manner of your bearing!  Pledge to excel through love and unity.    Pressing onward, march together to a common loftier goal;  Steady sunward, tho' the weather hide the wide and treachrous shoal.    Lift up your head to the rising sun, Bahamaland,  'Til the road you've trod lead unto your God, March On, Bahamaland.
מדיה

| --- | --- |
: מנגינת המנון איי הבהאמה 
: לעזרה בהפעלת הקובץ
ראו גם

דגל איי הבהאמה
סמל איי הבהאמה
הודו במשחקי אסיה 2022

הודו התחרתה במשחקי אסיה 2022 בהאנגג'ואו, ג'ג'יאנג, סין, שהחלו ב-23 בספטמבר 2023 והסתיימו ב-8 באוקטובר 2023. האירוע היה אמור להתקיים בספטמבר 2022 אך נדחה עקב עליית מקרי ה-COVID-19 בסין. האירוע נקבע לאחר מכן להתקיים בספטמבר-אוקטובר 2023. הודו זכתה במספר שיא של מדליות כשהיא שוברת את שיא המדליות הקודם שלה של 70 שהושג במשחקי אסיה 2018.
שידור

Sony Sports Network רכשה את זכויות המדיה הבלעדיות עבור אזור הודו. המשחקים שודרו בשידור חי בטלוויזיה ובפלטפורמת ה-OTT SonyLIV. הרשת החלה את הקמפיין טרום האירוע כתמיכה למשלחת ההודית עם הסיסמה 'Hum Hain, Zidd Pe Sawaar, Iss Baar, Sau Paar, Phir Se, Hum Honge Kamyaab!', שמשמעותה - הודו תחצה הפעם את רף 100 המדליות.
מתחרים

רשימת ענפי ספורט ומספר הספורטאים המתוכננים להשתתף במשחקי אסיה 2022:
| ענף | גברים | נשים | סה"כ |
| --- | --- | --- | --- |
| קפיצה למים | 2 | 0 | 2 |
| שחייה תחרותית | 12 | 9 | 21 |
| קשתות | 8 | 8 | 16 |
| אתלטיקה | 35 | 33 | 68 |
| בדמינטון | 10 | 9 | 19 |
| כדורסל | 4 | 16 | 20 |
| אגרוף | 7 | 6 | 13 |
| קאנו/קיאק | 8 | 9 | 17 |
| קריקט | 15 | 15 | 30 |
| אופניים | 10 | 4 | 14 |
| רכיבה על סוסים | 8 | 2 | 10 |
| סיף | 4 | 5 | 9 |
| הוקי שדה | 18 | 18 | 36 |
| כדורגל | 22 | 22 | 44 |
| גולף | 4 | 3 | 7 |
| התעמלות | 0 | 1 | 1 |
| כדוריד | 0 | 16 | 16 |
| ג'ודו | 1 | 3 | 4 |
| קבאדי | 12 | 12 | 24 |
| ג'ו ג'יטסו | 4 | 7 | 11 |
| קוּרָאש (אנ') | 3 | 3 | 6 |
| טאקוונדו | 1 | 1 | 2 |
| וו-שו | 7 | 4 | 11 |
| ברידג' | 9 | 9 | 18 |
| שחמט | 5 | 5 | 10 |
| ספורט אלקטרוני | 15 | 0 | 15 |
| קרב חמש מודרני | 1 | 0 | 1 |
| ענפי רולר (אנ') | 6 | 8 | 14 |
| חתירה | 20 | 13 | 33 |
| רוגבי שביעיות | 0 | 12 | 12 |
| שייט | 9 | 7 | 16 |
| ספאק טקראו | 8 | 8 | 16 |
| קליעה | 17 | 16 | 33 |
| טיפוס | 3 | 4 | 7 |
| סקווש | 4 | 4 | 8 |
| טניס שולחן | 5 | 5 | 10 |
| טניס | 5 | 4 | 9 |
| טניס רך | 5 | 5 | 10 |
| כדורעף | 14 | 14 | 28 |
| הרמת משקולות | 0 | 2 | 2 |
| היאבקות | 12 | 6 | 18 |
| Total | 335 | 326 | 661 |
הערות שוליים

↑  Chakraborty, Amlan (6 במאי 2022). "Games Hangzhou Asian Games postponed until 2023 over COVID". Reuters (באנגלית). נבדק ב-25 ביולי 2023. {{cite news}}:  (עזרה)
↑  "Asian Games postponed". ocasia.org. נבדק ב-9 במאי 2022. {{cite news}}:  (עזרה)
↑  "OCA Press Release: OCA announces new dates for the 19th Asian Games - Hangzhou". Olympic Council of Asia. 19 ביולי 2022. ארכיון מ-23 ביולי 2022. נבדק ב-19 ביולי 2022. {{cite news}}:  (עזרה)
↑  "Sony Sports Network launches campaign to support Indian contingent at 2022 Asian Games". Financialexpress (באנגלית). 28 באפריל 2023. נבדק ב-5 ביולי 2023. {{cite news}}:  (עזרה)
↑  Dhyani, Kunal (27 בינואר 2022). "Asian Games LIVE Broadcast: Sony Pictures Networks India bags exclusive rights to broadcast Asian Games LIVE in Indian Sub-Continent". Inside Sport India (באנגלית אמריקאית). נבדק ב-5 ביולי 2023. {{cite web}}:  (עזרה)
↑  "Full list of Indian athletes for Asian Games 2023". Firstpost (באנגלית). 26 באוגוסט 2023. נבדק ב-26 באוגוסט 2023. {{cite news}}:  (עזרה)
↑  "634 Indian athletes cleared for 2023 Asian Games — Full List". thebridge.in (באנגלית). 25 באוגוסט 2023. נבדק ב-25 באוגוסט 2023. {{cite web}}:  (עזרה)
↑  Sportstar, Team (2023-09-14). "Sports Ministry adds 22 athletes to India's Asian Games 2023 contingent". Sportstar (באנגלית). נבדק ב-2023-09-15.
↑  Utathya Nag (2023-09-15), "The full list of Indian teams and athletes who have booked their spots at the Asian Games", olympics.com
↑  Desk, The Bridge (2023-09-17). "Asian Games 2023: Complete schedule for all Indian athletes". thebridge.in (באנגלית). נבדק ב-2023-09-18.
הדיוויזיה ה-334 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  כוחות היבשה של הוורמאכט 
 בסיס האם:  בוואריה 
 אירועים ותאריכים
 תקופת הפעילות:  1942 – מאי 1945 (כ־3 שנים) 
 מלחמות:  מלחמת העולם השנייה 
 
דיוויזיית החי"ר 334 (בגרמנית: 334 Infanteriedivision) הייתה דיוויזיית חי"ר של הצבא הגרמני במלחמת העולם השנייה. הדיוויזיה הוקמה בנובמבר 1942 ונכנעה לבעלות הברית בסיום המערכה בתוניסיה. במאי 1943 הוקמה מחדש על בסיס דיוויזיית החי"ר ה-80, שהוקמה כמה ימים לפני כן. את שארית המלחמה העבירה בחזית האיטלקית עד שנכנעה לאמריקאים.
היסטוריה

דיוויזיית החי"ר ה-334 הוקמה בנובמבר 1942 ונשלחה לתוניסיה, שם הוכפפה לארמיית הפאנצר החמישית בניסיון לסייע לעמדות הציר בצפון אפריקה. הדיוויזיה הייתה מבודדת ונכנעה עם יחידת צרפת של וישי – לגיון אמפריאל, לכוחות הבריטים מספר ימים לפני כניעת כוחות הציר בתוניסיה.
הדיוויזיה הוקמה מחדש בצרפת ב-1943, מגורמי דיוויזיית הרגלים ה-80 רגימנט 756 הוקם מחדש כרגימנט רגלים ולא ככוח הררי. הדיוויזיה הועברה לאיטליה בסוף 1943 ונלחמה שם עד סוף המלחמה, ספגה אבדות כבדות לאורך כל התקופה ובסופו של דבר נכנעה לאמריקאים.
פשעי מלחמה

הדיוויזיה הייתה מעורבת במספר פשעי מלחמה באיטליה בין פברואר לספטמבר 1944, עד שלושים אזרחים הוצאו להורג בכל תקרית.
ארגון

מבנה הדיוויזיה:
מטה
רגימנט הגרנדירים 754
רגימנט הגרנדירים 755
רגימנט הגרנדירים ההררי 756
רגימנט התותחנים 334
גדוד הפוסליירים 334
גדוד המהנדסים 334
גדוד הקשר 334
גדוד משמידי טנקים 334
גדוד חימוש 334
קבוצת האספקה הדיוויזיונית 334
מפקדים

גנרל מיור פרידריך ובר (15 בנובמבר 1942 – 15 באפריל 1943)
גנרל מיור פריץ קראוזה (15 באפריל – 12 במאי 1943)
גנרל חיל התותחנים היינץ ציגלר (24 במאי – 20 באוקטובר 1943)
גנרל לויטננט ולטר שלר (20 באוקטובר – 27 בנובמבר 1943)
גנרל לויטננט הלמוט בהלקה (1 בפברואר 1944 – אפריל 1945)
לקריאה נוספת

Samuel W. Mitcham (2007). German Order of Battle.  Volume One: 1st – 290th Infantry Divisions in WWII. PA; United States of America: Stackpole Books. ISBN 978-0-8117-3416-5.
הערות שוליים

↑  Mitcham, pp. 85 86
↑  "334. Infanterie-Division" (באיטלקית). Atlas of Nazi and Fascist Massacres in Italy. נבדק ב-20 בספטמבר 2018. {{cite web}}:  (עזרה)
↑  German Order of Battle, 291st-999th Infantry Division, named infantry divisions, and special divisions in World War II. p. 29.
| גרמניה הנאצית דיוויזיות הוורמאכט ורמאכט |
| --- | --- | --- |
| דיוויזיות חי"ר | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 38 • 39 • 44 • 45 • 46 • 47 • 48 • 49 • 50 • 52 • 56 • 57 • 58 • 59 • 60 • 61 • 62 • 64 • 65 • 68 • 71 • 72 • 73 • 75 • 76 • 78 • 79 • 81 • 82 • 83 • 84 • 85 • 86 • 87 • 88 • 89 • 90 • 91 • 92 • 93 • 94 • 95 • 96 • 97 • 98 • 99 • 100 • 101 • 102 • 111 • 112 • 113 • 121 • 122 • 123 • 125 • 126 • 129 • 131 • 132 • 134 • 137 • 141 • 148 • מילואים 148 • 151 • 153 • מילואים 153 • 157 • 158 • 161 • 162 • טורקסטנית 162 • 163 • 164 • 167 • 168 • 169 • 170 • 176 • 177 • 179 • 180 • 182 • 183 • 187 • 189 • 193 • 196 • 197 • 198 • 203 • 205 • 206 • 207 • 208 • 209 • 211 • 212 • 213 • 214 • 215 • 216 • 217 • 218 • 221 • 223 • 225 • 227 • 228 • 232 • 239 • 240 • 242 • 243 • 244 • 246 • 250 • 251 • 252 • 253 • 254 • 255 • 256 • 257 • 258 • 260 • 262 • 263 • 267 • 268 • 269 • 272 • 275 • 276 • 277 • 282 • 286 • 290 • 291 • 292 • 293 • 294 • 295 • 296 • 297 • 298 • 299 • 300 • 301 • 302 • 303 • 305 • 306 • 319 • 320 • 326 • 327 • 329 • 332 • 333 • 334 • 335 • 336 • 337 • 339 • 340 • 342 • 344 • 345 • 346 • 347 • 352 • 353 • 355 • 356 • 357 • 359 • 362 • 363 • 370 • 371 • 376 • 383 • 384 • 385 • 387 • 389 • 390 • 404 • 462 • 463 • 490 • 526 • 554 • 604 • 707 • 708 • 709 • 710 • 711 • 712 • 714 • 715 • 716 • 717 • 718 • 719 • 999 |  |
| דיוויזיות חי"ר הרריות | 1 • 2 • 3 • 4 • 5 • 6 • 7 • 8 • 9 • 157 • 188 • סקי 1 |  |
| דיוויזיות חי"ר גרנדיר | 6 • 31 • 36 • 45 • 78 • 153 • 552 • 553 • 560 • 561 |  |
| דיוויזיות חי"ר פולקסגרנדיר | 6 • 9 • 12 • 16 • 18 • 19 • 22 • 26 • 31 • 36 •  46 • 47 • 61 • 62 • 167 • 183 • 211 • 212 • 246 • 256 • 257 • 272 • 276 • 277 • 320 • 326 • 337 • 340 • 347 • 352 • 363 • 462 • 553 • 560 • 561 • 564 • 565 • 566 • 568 • 570 • 571 • 572 • 573 • 574 • 575 • 577 • 578 • 579 • 580 • 581 • 582 • 583 • 586 • 587 • 588 • 708 |  |
| דיוויזיות חי"ר פאנצרגרנדיר | 3 • 10 • 15 • 16 • 18 • 20 • 25 • 29 • 60 • 90 • 233 • גרוסדויטשלנד |  |
| דיוויזיות שריון | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 116 • 178 • 232 • 233 • הולשטיין • טטרה • להר • פלדהרנהאלה • פלדהרנהאלה 2 • קורמארק • קלאוזביץ |  |
| דיוויזיות שריון מילואים | 155 • 179 • 233 |  |
| דיוויזיות שריון מוצנחות | 1 • 2 |  |
| דיוויזיות צנחנים | 1 • 2 • 3 • 4 • 5 • 6 • 7 • 8 • 9 • 10 |  |
| דיוויזיות יגר | 5 • 8 • 28 • 42 • 97 • 100 • 101 • 114 • 117 • 118 |  |
| דיוויזיות אבטחה | 52 • 203 • 207 • 213 • 221 • 286 • 390 |  |
| דיוויזיות השדה של הלופטוואפה | 3 • 4 • 6 • 7 • 9 • 10 • 12 • 13 • 16 • 20 • 21 |  |
| דיוויזיות פרשים | 1 |  |
| דיוויזיות נ"מ | 9 • 19 |  |
| דיוויזיות ארטילריה | 18 |  |
| דיוויזיות אימונים | 286 • 404 |  |
המנון איי מרשל

| --- | --- |

 מדינה:  איי מרשל איי מרשל
 שפה:  מרשלית, אנגלית
 מילים:  אמטה קבואה
 לחן:  אמטה קבואה
 ‏האזנהקובץ:National Anthem of Marshall Islands by US Navy Band.ogg‏Ⓘ‏
 
פוראבר מרשל איילנדס או בעברית איי מרשל לעד הוא ההמנון הרשמי של מדינת איי מרשל. ההמנון נכתב על ידי הנשיא לשעבר של המדינה אמטה קבואה.
מילות השיר

| תרגום לעברית | מרשלית | אנגלית |
| --- | --- | --- |
| האי (הלב) שלי שוכן מעבר לאוקיינוס;  כמו זר פרחים על פני הים;  עם (ה)אור של "מֵקַר" מהרחק למעלה;  הזורח עם הבוהק של קרני החיים;  הבריאה הנפלאה של אבינו;  הורישה לנו את מולדתנו;  לעולם לא אעזוב את ביתי היקר והמתוק;  אלוהי אבותינו, הגן על איי מרשל וברך אותם לעד. | Aelon eo ao ion lometo;  Einwot wut ko loti ion dren elae;  Kin meram in Mekar jen ijo ilan;  Erreo an romak ioir kin meram in mour;  Eltan pein Anij eweleo im woj;  Kejolit kij kin ijin jikir emol;  Ijjamin Ilok jen in ao lemoran;  Anij an ro jemem wonakke im kejrammon Aelin kein am. | My island (heart) lies o'er the ocean;  Like a wreath of flowers upon the sea;  With a (the) light of Mekar from far above;  Shining with the brilliance of rays of life;  Our Father's wondrous creation;  Bequeathed to us, our Motherland;  I'll never leave my dear home sweet home;  God of our forefathers protect and bless forever Marshall Islands. |
ראו גם

דגל איי מרשל
סמל איי מרשל
הערות שוליים

↑  לעיתים שרים 'הלב' במקום 'האי'.
| --- | --- |
בקרת זהויות :  MusicBrainz work: 3d4773a6-bab1-453b-ba5b-2a35d479e33d
המנון איסלנד

| --- | --- |

 מדינה:  איסלנד איסלנד
 שפה:  איסלנדית
 מילים:  מאתיאס יוכומסון
 לחן:  סוויינבירן סוויינבירנסון
 תאריך מעמד רשמי:  1983
 שמות נוספים:  הו אלוהי ארצנו  (Ó Guð vors lands)
 
 
"Lofsöngur" (בעברית: "מזמור"), ידוע גם בשם "Ó Guð vors lands" ("הו אלוהי ארצנו") הוא ההמנון הלאומי של איסלנד. את המילים כתב מאתיאס יוכומסון (Matthías Jochumsson) (1835-1920) ואת הלחן כתב סוויינבירן סוויינבירנסון (Sveinbjörn Sveinbjörnsson). בהמנון שלושה בתים, אך בדרך כלל נהוג לשיר רק את הבית הראשון. השיר קשה לביצוע. ההמנון הוא למעשה מזמור דתי, כיאה לאיסלנד שלה כנסייה לאומית משלה (Church of Iceland).
ראו גם

דגל איסלנד
סמל איסלנד
הערות שוליים

↑  Iceland’s national anthem was written in an Edinburgh house - The Scotsman
| --- | --- |
בקרת זהויות :  MusicBrainz work: f005cc91-5269-3ca1-9fc0-c973d63c373b
הימצאות

ברפואה, הימצאות (באנגלית: Prevalence) היא מדד לבחינת שכיחות מקרה באוכלוסייה, היא משמשת ככלי מחקר בתחום האפידמיולוגיה. ההימצאות מכמתת את שיעור האוכלוסייה הלוקה במחלה בפרק זמן מסוים ומספקת הערכה לסיכוי של אדם ללקות במחלה בפרק זמן זה.
ההימצאות מושפעת ממספר המקרים החדשים במחלה ומהצטברות המקרים באוכלוסייה (תלויה בקצב הריפוי או התמותה מהמחלה).
ההימצאות מובעת על ידי היחס שבין מספר מקרי התחלואה בפרק זמן מוגדר לבין כלל האוכלוסייה באותו פרק הזמן. על מנת להבין בצורה קלה יותר את משמעות היחס המתקבל, נהוג לציין את היחס כמספר החולים בתוך קבוצה בגודל פשוט, בעיקר בחזקה של 10 – על ידי הכפלה באותו מספר. למשל, אם ההימצאות היא חצי, ניתן לציין אותה בתור 5 מתוך 10 (כאשר חישבנו  1/2\times 10=5). לעומת זאת, עבור מקרה נדיר מאוד, אפשר להכפיל אפילו במיליון – למשל, ניתן לבטא הימצאות של 0.014% בתור 14 איש למיליון.
בנוסחה, ההימצאות מתוך n אנשים מחושבת בתור
P(פרק זמן) =  × n
סוגי הימצאות > הימצאות נקודתית (point prevalence)

הימצאות נקודתית היא ביטוי לשיעור האנשים באוכלוסייה אשר חולים במחלה או שרויים במצב מסוים בפרק זמן מוגדר (למשל: מחצות הלילה ביום מסוים עד חצות הלילה למחרת). הימצאות נקודתית היא מעין תמונת מצב של שכיחות המחלה בנקודה כלשהי על ציר הזמן.
השימוש בה הוא לרוב לצורך בדיקה סטטיסטית של שכיחות מחלות באוכלוסייה, בניגוד להימצאות תקופתית אשר בודקת את השכיחות לאורך פרק זמן ארוך יותר כגון שנה או מספר שנים.
הימצאות נקודתית באה לידי ביטוי בנוסחה לעיל רק שהמונה והמכנה מכילים נתונים התקפים לפרק זמן קצר וזהה, קרי מספר המקרים באותו תאריך מסוים יחסית לכמות האוכלוסייה באותו התאריך. שימוש בהימצאות נקודתית יהיה בעיקר במקרי בדיקת השפעת פעולת התערבות מסוימת בנקודת זמן ידועה ושימוש במדד זה ייתן תוצאות של השפעת הטיפול, כלומר זה שנמדד לפניו וזה שנמדד לאחריו.
סוגי הימצאות > הימצאות תקופתית (period prevalence)

הימצאות תקופתית מביעה את שיעור כלל המקרים של המחלה לגודל כלל האוכלוסייה לאורך פרק זמן מתמשך. המונה במשוואה יהיה מספר המקרים של המחלה כפי שהיו בתחילת פרק הזמן ואליו יש להוסיף את מספר המקרים שנוספו לאורך פרק הזמן המוגדר (כולל מקרים של החלמה שקרתה בפרק הזמן או מוות של חולים), המכנה יהיה ממוצע של גודל כלל האוכלוסייה בעת תחילת המדידה וזו שבסופה.
מטרת השימוש במדד זה הוא להביע בצורה יחסית שכיחות מחלה מסוימת לאורך תקופת זמן ממשוכת. דוגמה לבדיקה זו היא שיעור חולי סוכרת בקרב ילדים בשכבת גיל מסוימת או שיעור התלמידים אשר מקבלים הקלות בשל היותם לקויי למידה בערים שונות בארץ.
סוגי הימצאות > הימצאות מצטברת (Cumulative/Lifetime prevalence)

הימצאות מצטברת מהווה מדד לשכיחות מחלה מסוימת במשך תקופת חיים שלמה. המונה והמכנה במקרה זה מתייחסים לזמן שעבר בין לידת כל פרטי האוכלוסייה ועד לסוף חייהם.
דוגמה להימצאות מצטברת ניתן לראות בבדיקת שכיחות חולי במחלה כרונית מסוימת בקרב האוכלוסייה המוגדרת.
הימצאות מצטברת מביעה בקירוב את הסיכוי שפרט באוכלוסייה יחלה במחלה בנקודת זמן כלשהי בתקופת חייו.
דוגמה לשכיחות מצטברת היא כמה פרטים באוכלוסייה סבלו מדיכאון כרוני במשך תקופת חייהם.
מתי נשתמש בהימצאות

קביעת הסתברות מבעוד מועד של פרט באוכלוסייה הכללית לחלות במחלה כלשהי.
הסקת מסקנות לגבי השפעת טיפול במחלה אשר בוצע בנקודת זמן מסוימת או לאורך פרק זמן ממושך.
הסקת מסקנות כללית לגבי מצבה הבריאותי של כלל האוכלוסייה.
שירותי הבריאות והשימוש בחישובי הימצאות

כאשר מבצעים הערכה למשאבים הנדרשים משירותי הבריאות על מנת להתמודד בהצלחה עם הגורמים המאיימים על בריאות האוכלוסייה, ובכך בעצם לקבוע סדר עדיפויות שיתווה את הדרך היעילה ביותר בתנאים הקיימים. לדוגמה בעת קביעת התרופות הכלולות בסל התרופות, בזמן הדיון נחשפים נתונים אודות הימצאותן של מחלות באוכלוסייה.
בחינת המצאות בקרב קבוצות מסוימות כגון לאום או אזור גאוגרפי בארץ ואפיון קבוצות בסיכון מאפשר הקצאת מימון ממשלתי ממוקד לצורך התמודדות עם הימצאות מחלה והדרך לצמצמה או אפילו להכחידה. למשל על ידי חינוך ממוקד של חלק מהאוכלוסייה או מתן שירות רפואי נקודתי ממומן לצורך צמצום המחלה.
מגבלות השימוש בהימצאות

הימצאות לא מאפשרת לבחון קשר אטיולוגי ומהווה מדד במחקרי חתך וסקרים. הימצאות אינה מדד המאפשר כלי לניבוי סיכון עתידי של מחלה מסוימת באדם באוכלוסייה. זאת בשל ההתייחסות לכלל האוכלוסייה מבלי לשייך את הפרט לקבוצת סיכון מסוימת, כלי טוב יותר למטרה זו הוא היארעות.
הימצאות היא מדד לבחינת עומס התחלואה באוכלוסייה במחלות כרוניות בשל זמן המחלה זאת לעומת מחלות קצרות טווח אשר עלולות בסבירות גבוהה להישמט בשלב איסוף הנתונים.
היארעות לעומת הימצאות

היארעות (באנגלית: incidence) מהווה מדד לשיעור מקרי תחלואה חדשים בפרק זמן מסוים (בדרך כלל שנה), שיעור זה מייצג את הסיכוי של פרט באוכלוסייה בסיכון להפוך לחולה.
הימצאות היא האומדן המתאים ביותר בחקר שכיחות מחלה מסוימת, במקרים בהם דפוסי התמותה מהמחלה משתנים אנו עלולים להתבלבל בין המצאות והיארעות, לדוגמה: אם נסתכל על שכיחות מחלה מסוימת נאמר סרטן הערמונית, השינוי בשכיחות המחלה שמקורו בעלייה ברמות הריפוי ממנה מביאה לירידה בהמצאות אך ההיארעות לא השתנתה כלל, כלומר שיעורי היארעות המחלה (אומדן לניבוי הסיכוי לחלות במחלה) לא משתנים.
הימצאות היא אלטרנטיבה להיארעות בכל הנוגע למחקרים אודות מחלות כרוניות ונדירות. לדוגמה מחלת הפרוג'ריה, מחלה זו נדירה ביותר ושיעורי ההיארעות שלה אפסיים, אך הסתכלות על אוכלוסייה רחבה יותר (כל העולם) ופרק זמן ממושך יותר (תוחלת חיים של חולה ממוצע במחלה, כ-20 שנה) תוכל להקל על איסוף המידע אודות המחלה.
חיסון אשר יוריד את שיעורי ההיארעות של מחלה מסוימת עשוי להשפיע על שיעורי ההימצאות. ההימצאות תרד אם החיסון יביא גם להעלאה ברמות הריפוי מן המחלה או שלאחר פרק זמן ממושך החלק באוכלוסייה שהיה חולה לא יהווה יותר פרט באוכלוסייה (יהגר, לא יחיה וכו...)
טיפול אשר מונע את קטלניות המחלה אך לא מביא לריפויה מעלה את שיעורי ההימצאות (בתנאי היארעות קבועים).
ככל שהמחלה קטלנית יותר שיעור ההימצאות יהיה נמוך יותר, זאת בשל ירידת הפרטים באוכלוסייה החולים במחלה.